• மனித சுவாச மண்டலம், மூக்கு, நாசியறை, மூச்சுக்குழல், மூச்சுக்கிளைக்குழாய் மற்றும் நுரையீரலை உள்ளடக்கியது. மார்பறையின் உள்ளே ஓர் இணை நுரையீரல் இருக்கின்றன. 
• நம் மார்பறையில் மார்புத் தசைகள் உள்ளன. இவை மூலமாகவே நாம் சுவாசிக்க முடிகிறது. சில தசைகள் நம் விலா எலும்பில் இணைந்துள்ளன. இத்தசைகளே விலா எலும்புக் கூட்டை உள்புறமாகவும் வெளிப்புறமாகவும் இயக்கப் பயன்படுகின்றன.
• நுரையீரலுக்குக் கீழே வலிமையான தட்டையான தசைத் தொகுப்பு காணப்படுகிறது. இதற்கு உதரவிதானம் என்று பெயர்.
• நமது மூக்கில் உள்ள 2 துவாரங்கள் நாசித் துவாரங்கள் எனப்படுகின்றன.
• நாசித்துவாரம் நாசிப்பள்ளத்தில் திறந்து மீண்டும் மூச்சுக்குழலில் திறக்கின்றது. மூச்சுக்குழல் பிரிந்து 2 மூச்சுக்கிளைக் குழல்களாகப் பிரிகின்றது. ஒவ்வொரு மூச்சுக்கிளைக் குழலும் நுரையீரலுக்குள் சென்று அங்கு மேலும் பல கிளைகளாகப் பிரிந்து மூச்சுக்கிளை சிறு குழலாகி காற்று நுண்ணறையில் முடிகின்றன.
• நுண்ணறையின் சுவர்களில் இரத்த தந்துகிகள் எனப்படும் பல மெல்லிய இரத்தக் குழாய்கள் சூழ்ந்து இரத்தத்தை அளிக்கின்றன. நுரையீரலுக்குள் உள்ள உயிர்வளி இரத்தத்தில் கலக்கின்றன.
• இரத்தத்தில் உள்ள கார்பன் டை ஆக்ஸைடு நுரையீரலுக்குள் உள்ள நுண்ணறையில் வந்து சேர்கிறது.
• காற்று உள்ளிழுத்தல் மற்றும் வெளியேற்றம் உட்பட்ட நிகழ்ச்சியே மூச்சு விடுதல் எனப்படும். இது ஒரு தொடர்ச்சியான நிகழ்ச்சியாகும். ஓர் உயிhனத்தின் வாழ்நாள் முழுவதும் அனைத்து நேரங்களிலும் நடைபெறும் நிகழ்ச்சி ஆகும்.
• ஒரு மனிதன் ஒரு நிமிடத்திற்குள் எத்தனை முறை மூச்சுவிடுகிறானோ அதுவே மூச்சு விடுதல் வீதம் எனப்படும்.
• நாம் மூச்சை உள்ளிழுக்கப்படும்போது, உதரவிதானம் கீழிறங்கி விலா எலும்புகள் மேற்புறம் நோக்கி உயர்ந்து அல்லது விரிகின்றது. இந்த செயலால் மார்பறையின் அளவு பெரிதாகும். இதனால் உயிர்வளி நிறைந்த காற்று வெளியிலிருந்து நுரையீரலுக்குள் வேகமாக கீழ்கண்ட வழியில் நுழைகிறது.
• மூக்கு – நாசிப்பள்ளம் - மூச்சுக்குழல் - மூச்சுக் களைக்குழல் - மூச்சுக்கிளைசிறுகுழல் - காற்று நுண்ணறை
• நாம் காற்றை வெளியேற்றும் பொழுது உதரவிதானம் மேல் நோக்கி உயர்ந்து இயல்பான நிலையை அடைகிறது. விலா எலும்புகள் கீழ் நோக்கி இறங்குகிறது. இந்த செயலால் மார்பறையின் அளவு குறைகிறது. இதனால் நுரையீரல் இருந்து மூச்சு கிளைக்குழல்கள், மூச்சுக்குழல் மற்றும் நாசி வழியாக காற்று வெளியேற்றப்படுகிறது. 
சில விலங்குகளின் சுவாசமுறை:
மனித சுவாசம்
2காற்று சுவாசம்
சுவாசித்தல் என்பது உணவுப் பொருள் உயிர்வளியின் உதவியால் எரிக்கப்பட்டு ஆற்றலைப் பெறுவதாகும்